Kui ameeriklased olid Saddam Husseini sealt jõledast Tikriti koopast välja tirinud ning telekaamerate ees tema hambaid uurisid, tundus uskumatu, et see ongi "see" mees. Sama ebareaalne näis tema oksatõmbamine.    Pilt ei tõenda tänapäeval enam suurt midagi - peale tahte tõendada. Küllap on bin Ladenilgi teisikuid nagu muda. Kui ta  suutis end kümne aasta jooksul tulemuslikult varjata, ei tea, miks ta oleks pidanud laskma ennast nüüd heast-paremast maha lüüa? Selle pärast, et USA-l pole teda enam vaja? Noh, seni oli, ja kuidas veel. Kui teda poleks olnud, tulnuks ta välja mõelda. Võib-olla mõeldigi.    Vaat kui teeb mees varsti videopöördumise, et kuuldused tema surmast on enneaegsed ning Obama veel kahetseb valejutu levitamist. Säh sulle siis  . Kas meile näidati "päris"  bin Ladeni läbilastud pead või mitte, sellel pole järgnevate sündmuste valguses enam suurt vahet.    PS. Noh, palun väga, pilt oligi võltsing.